  Виталий Пронин Така. Дышетскыны ноку бер ӧвӧл, кутске компьютер бордысен, йылпумъялэ медитациен. Ужъёсты трос, макем соосты ӝоггес быдэстоды, сокем узыргес луоды. Верам кылдэс одно ик быдэстэ, сотэк ыштонъёс адӟоды. Арня пумын асьтэлы чебер дӥсь басьтэ, сое шумпотыса кема нуллоды. Ош. Мылкыдды капчи, ужъёсты радъямын. Дыр вуэмын асьтэлы тросгес саклык висъяны, магазинъёстӥ ортчыны. Таяз арняе шумпотон иворъёс кылоды, выль вормонъёс басьтоды. Озьы ке но эн вылтӥяське, матысь ӵыжы-выжыостылэсь верамзэс одно ик санэ басьтэ. Кыктоос. Дыр вуэмын ышыгын возиськыны: ужады но, семьяяды но. Шулдыр крезьгур тросгес кылзэ, асьтэлэн яратоно уженыды выре, азьланезлы ужпумъёс пуктэ. Магазинъёстӥ ортчиды ке, возиське бадӟым арбериос басьтонлэсь. Тазалыктэс эскере, кудӟытӥсь юонъёсты ымады но эн тыре. Кисло-кусло. Арня кутсконын трос тунсыкозэ тододы. Ӵапак дырыз выль ужъёсты борды кутскыны, тодмоостылы юрттӥськыны, дышем сямъёстылэсь куштӥськыны. Удалтоз уж утчасьёслы, дышетскисьёслы. Мылкыддэс куашкатыны вырисьёс шедёзы, вань верамъёссэс пеляды эн понэ. Коньдондэс шыръяны тырше. Лев. Интыяды пукыса жадемын, дыр вуиз калыке потаны. Тросгес дырдэс ортчытоды компьютер сьӧрын. Улонады малпамтэ шорысь куд-ог воштӥськонъёс ортчозы: кинлы ке со тунсыко потоз, нош тросэзлы — валантэм. Юрттӥськоз семьяды. Тазалыктэс чаклалэ, сиське валаса. Нылмурт. Таиз арня — тӥляд. Ма борды басьтӥськоды, ваньзэ капчиен быдэстоды. Нырысетӥ юрттӥсьты — кузпалды. Пунэм тыронъёссэс тӥледлы берыктозы. Лушкем малпанъёстэс матысь эшъёстылы гинэ но вераны эн дыртэ. Котырады вожъяськисьёс вань, мылкыддэс куашкатыны выро. Весъёс. Арняды огсыр ортчоз. Юрттӥськыны вырисьёсты бордысьтыды эн палэнтэ. Арнялэн пумаз документъёсын выроно луоз, кинюртэмдэс чакласькыса пуктэ, выль кредитъёс басьтыны эн дыртэ. Удалтоз дышетскисьёслы: умой сётозы экзаменъёссэс но зачётъёссэс. Скорпион. Быдэстоно ужъёстэс арня кутсконын лэсьтыны тырше. Коньдонэн герӟаськем ужпумъёстэс огдырлы вунэтэ. Дырызлэсь вазь узырмыны уз кылды, нош малпамтэ шорысь ыштонъёс адӟыны быгатоды. Дыр вуэмын шутэтскон вакыт сярысь малпаськыны, шкафъёсады утялтӥськыны. Ыбылӥськись. Ужды уз пегӟы, семьяды, нылпиосты но пудо-животты сярысь малпаське. Ӵапак дырыз коньдонэн герӟаськем ужъёстэс радъяны, пунэм тыронъёсты, кредитъёсты но страховкаосты сярысь эн вунэтэ. Ческыт пӧраськемен семьядэс но эшъёстэс паймытэ. Сюро кеч. Дыртытэк но котькытчы вуоды. Ужбергатон, наука удысъёсын тыршисьёс трос коньдон басьтозы. Выль уж ӵектозы, кема малпаськытэк, соглаш кариське. Огназы улӥсьёс яратонзэс пумиталозы. Тазалыкты сярысь но малпаськыны эн вунэтэ, нуналлы быдэ гимнастика лэсьтэ. Ву кисьтась. Макем ӟеч тыршоды, сокем зол узырмоды. Кияды шедем уксёдэс тус-тас карыны эн дыртэ, мылкыдэз пуромытӥсь шудонъёсы эн пыриське. Ӟечгес уж ӵектӥзы ке но, интыысьтыды вырӟыны эн дыртэ. Арня пумын тазалыкты чутоз, пиньды юмекъялоз. Нимысьтыз саклык висъялэ сиськонлы. Чорыгъёс. Малпанъёсты дурыныз пӧзё, эшъёсты но мылкыддэс лӧпкыто. Учкыны гинэ капчи, нош быдэстоно ужез тӥ вылэ усёз. Трос калыкен пумиськылоды. Кинлэсь кышкаськоды яке вазенгес эчешиды вал, кусыпъёстэс тупатэ. Арня пумын бакчаяды ужалэ, инкуазьын шутэтске. Теги: кизилиосверало  